En-Neml
<s>U ime Allaha, Milostivog, Samilosnog!</s><s>1. Ta Sin.</s><s>Ovo su ajeti Kur’ana i Knjige jasne,</s>

<s>2. upute i radosne vijesti onima koji vjeruju,</s>

<s>3. koji molitvu obavljaju i milostinju udjeljuju i koji u onaj svijet čvrsto vjeruju.</s>

<s>4. onima koji u onaj svijet ne vjeruju Mi prikazujemo kao lijepe postupke njihove - zato oni lutaju;</s>

<s>5. njih čeka zla kob, a na onome svijetu će biti posve izgubljeni,</s>

<s>6. a ti, zaista, primaš Kur’an od Mudrog i Sveznajućeg!</s>

<s>7. Kada Musa reče čeljadi svojoj: "Vidio sam vatru, donijeću vam otuda vijest kakvu ili ću vam donijeti razgorjelu glavnju da biste se ogrijali",</s>

<s>8. neko ga, kada joj se približi, zovnu: "Neka su blagoslovljeni oni koji se nalaze na mjestu na kojem je vatra i oni oko nje, i neka je hvaljen Allah, Gospodar svjetova!</s>

<s>9. O Musa, Ja sam - Allah, Silni i Mudri!</s>

<s>10.</s><s>Baci svoj štap!" Pa kad ga vidje da se, kao da je hitra zmija, kreće, on uzmače i ne vrati se.</s><s>"O Musa, ne boj se!</s><s>Poslanici se kod Mene ne trebaju ničega bojati;</s>

<s>11. a onome koji grijeh počini, a onda zlo dobrim djelom zamijeni - Ja ću, uistinu, oprostiti i samilostan biti.</s>

<s>12.</s><s>Uvuci ruku svoju u njedra svoja, pojaviće se bijela, ali neće biti bolesna - biće to jedno od devet čuda faraonu i narodu njegovu; oni su, doista, narod nevjernički.</s>

<s>13.</s><s>I kad im očito dođoše znamenja Naša, oni rekoše: "Ovo je prava čarolija!"</s>

<s>14.</s><s>I oni ih, nepravedni i oholi, porekoše, ali su u sebi vjerovali da su istinita, pa pogledaj kako su skončali smutljivci.</s>

<s>15.</s><s>Davudu i Sulejmanu smo znanje dali i oni su govorili: "Hvala Allahu, koji nas je odlikovao iznad mnogih vjernika, robova Svojih!</s>

<s>16.</s><s>I Sulejman naslijedi Davuda i reče: "O ljudi, dato nam je da razumijemo ptičije glasove i svašta nam je dato; ovo je, zaista, prava blagodat!"</s>

<s>17.</s><s>I sakupiše se Sulejmanu vojske njegove, džini, ljudi i ptice, sve četa do čete, postrojeni,</s>

<s>18. i kad stigoše do mravlje doline, jedan mrav reče: "O mravi, ulazite u stanove svoje da vas ne izgazi Sulejman i vojske njegove, a da to i ne primijete!"</s>

<s>19.</s><s>I on se nasmija* glasno riječima njegovim i reče: "Gospodaru moj, omogući mi da budem zahvalan na blagodati tvojoj, koju si ukazao meni i roditeljima mojim, i da činim dobra djela na zadovoljstvo tvoje, i uvedi me, milošću Svojom, među dobre robove Svoje!"</s>

<s>20.</s><s>I on izvrši smotru ptica, pa reče: "Zašto ne vidim pupavca, da nije odsutan?</s>

<s>21.</s><s>Ako mi ne donese valjano opravdanje, teškom ću ga kaznom kazniti ili ću ga zaklati!"</s>

<s>22.</s><s>I ne potraja dugo, a on dođe, pa reče: "Doznao sam ono što ti ne znaš, iz Sabe* ti donosim pouzdanu vijest.</s>

<s>23.</s><s>Vidio sam da jedna žena njima vlada i da joj je svega i svačega dato, a ima i prijesto veličanstveni;</s>

<s>24. vidio sam da se i ona i narod njezin Suncu klanjaju, a ne Allahu - šejtan im je prikazao lijepim postupke njihove i od Pravoga puta ih odvratio, te oni ne umiju naći Pravi put</s>

<s>25. pa da se klanju Allahu, koji izvodi ono što je skriveno na nebesima i u Zemlji i koji zna ono što krijete i ono što na javu iznosite.</s>

<s>26.</s><s>Allah je, nema boga osim Njega, Gospodar svega što postoji!"</s>

<s>27.</s><s>"Vidjećemo" - reče Sulejman - "da li govoriš istinu ili ne.</s>

<s>28.</s><s>Odnesi ovo moje pismo pa im ga baci, a onda se od njih malo izmakni i pogledaj šta će jedni drugima reći!"</s>

<s>29.</s><s>"O velikaši,"- reče ona - "meni je dostavljeno jedno poštovanja vrijedno pismo</s>

<s>30.</s><s>Od Sulejmana i glasi: ’U ime Allaha, Milostivog, Samilosnog!</s>

<s>31.</s><s>Ne pravite se većim od mene i dođite da mi se pokorite!’</s>

<s>32.</s><s>O velikaši" - reče ona - "savjetujte mi šta trebam u ovom slučaju uraditi, ja bez vas neću ništa odlučiti!"</s>

<s>33.</s><s>"Mi smo vrlo jaki i hrabri" - rekoše oni - "a ti se pitaš!</s><s>Pa, gledaj šta ćeš narediti!"</s>

<s>34.</s><s>"Kad carevi osvoje neki grad" - reče ona - "oni ga razore, a ugledne stanovnike njegove učine poniženim; eto, tako oni rade.</s>

<s>35.</s><s>Poslaću im jedan dar i vidjeću sa čime će se izaslanici vratiti."</s>

<s>36.</s><s>I kad on pred Sulejmana iziđe, ovaj mu reče: "Zar da blagom mene pridobijete? ono što je Allah meni dao bolje je od onoga što je dao vama.</s><s>Vi se onome što vam se daruje radujete!</s>

<s>37.</s><s>Vrati se njima!</s><s>Mi ćemo im dovesti vojske kojima se neće moći oduprijeti i istjeraćemo ih iz Sabe ponižene i pokorene."</s>

<s>38.</s><s>"O dostojanstvenici, ko će mi od vas donijeti njezin prijesto prije nego što oni dođu da mi se pokore?"</s>

<s>39.</s><s>"Ja će ti ga donijeti" - reče Ifrit, jedan od džina - "prije nego iz ove sjednice svoje ustaneš, ja sam za to snažan i pouzdan."</s>

<s>40.</s><s>"A ja ću ti ga donijeti" - reče onaj koji je učio iz Knjige - "prije nego što okom trepneš." I kad Sulejman vidje da je prijesto već pored njega postavljen, uzviknu: "Ovo je blagodat Gospodara moga, koji me iskušava da li ću zahvalan ili nezahvalan biti.</s><s>A ko je zahvalan - u svoju je korist zahvalan, a ko je nezahvalan - pa, Gospodar moj je neovisan i plemenit.</s>

<s>41.</s><s>Promijenite izgled njezina prijestolja da vidimo hoće li ga ili neće prepoznati!"</s>

<s>42.</s><s>I kad ona dođe, bi joj rečeno: "Je li ovakav prijesto tvoj?" - "Kao da je on!" - uzviknu ona.</s><s>"A nama je prije nego njoj dato znanje, i mi smo muslimani."</s>

<s>43.</s><s>A da nije ispravno vjerovala, nju su omeli oni kojima se ona, mimo Allaha, klanjala, jer je ona narodu nevjerničkom pripadala.</s>

<s>44.</s><s>"Uđi u dvoranu!" - bi joj rečeno.</s><s>I kad ona pogleda, pomisli da je duboka voda, pa zadiže haljinu uz noge svoje.</s><s>"Ova je dvorana uglačanim staklom popločana!" - reče on. - "Gospodaru moj," - uzviknu ona - "ja sam se prema sebi ogriješila i u društvu sa Sulejmanom predajem se Allahu, Gospodaru svjetova!"</s>

<s>45.</s><s>A Semudu smo poslali brata njihova Saliha da se klanjaju jedino Allahu - a oni se podijeliše u dvije skupine koje su se međusobno prepirale.</s>

<s>46.</s><s>"O narode moj," - govorio im je on - "zašto tražite da vas stigne kazna prije nego što se pokajete?</s><s>Zašto od Allaha ne tražite oprosta, da bi vam se ukazala milost?"</s>

<s>47.</s><s>"Mi smatramo hrđavim predznakom tebe i one koji su s tobom!" - rekoše oni. - "Od Allaha vam je i dobro i zlo" - reče on -"vi ste narod koji je stavljen u iskušenje."</s>

<s>48.</s><s>U gradu je bilo devet osoba koje su ne red nego nered činile.</s>

<s>49.</s><s>"Zakunite se najtežom zakletvom" - rekoše - "da ćemo noću njega i porodicu njegovu ubiti, a onda njegovom najbližem krvnom srodniku reći: ’Mi nismo prisustvovali pogibiji porodice njegove, mi, zaista, istinu govorimo.’"</s>

<s>50.</s><s>I smišljali su spletke, ali Mi smo ih kaznili onda kad se nisu nadali,</s>

<s>51. pa pogledaj kakva je bila posljedica spletkarenja njihova: uništili smo sve - i njih i narod njihov,</s>

<s>52. eno kuća njihovih, puste su zbog nepravde koju su činili - to je zaista pouka narodu koji zna -</s>

<s>53. a spasili smo one koji su vjerovali i koji su se grijeha klonili.</s>

<s>54.</s><s>I Luta, kada reče narodu svome: "Zašto činite razvrat naočigled jedni drugih?</s>

<s>55.</s><s>Zar zbilja sa strašću općite sa muškarcima umjesto sa ženama?</s><s>Vi ste, uistinu, bezumnici."</s>

<s>56.</s><s>A odgovor naroda njegova je glasio: "Istjerajte Lutovu porodicu iz grada vašeg, oni su ljudi-čistunci!"</s>

<s>57.</s><s>I Mi smo spasili njega i porodicu njegovu, sve osim žene njegove.</s><s>Mi smo odredili da ona ostane s onima koji će kaznu iskusiti,</s>

<s>58. i pustili smo na njih kišu, a strašne li kiše za one koji su bili opomenuti!</s>

<s>59.</s><s>Reci: "Hvala Allahu i mir robovima Njegovim koje je on odabrao!" Šta je bolje: Allah ili oni koje Njemu ravnim smatraju?</s>

<s>60. onaj koji je nebesa i Zemlju stvorio i koji vam spušta s neba kišu pomoću koje Mi dajemo da ozelene bašče prekrasne - nemoguće je da vi učinite da izraste drveće njihovo. - Zar pored Allaha postoji drugi bog?</s><s>Ne postoji, ali su oni narod koji druge s Njim izjednačuje;</s>

<s>61. onaj koji je Zemlju prebivalištem učinio i kroz nju rijeke proveo i na njoj brda nepomična postavio i dva mora pregradio. - Zar pored Allaha postoji drugi bog?</s><s>Ne postoji, nego većina njih u neznanju živi;</s>

<s>62. onaj koji se nevoljniku, kad mu se obrati, odaziva, i koji zlo otklanja i koji vas na Zemlji namjesnicima postavlja. - Zar pored Allaha postoji drugi bog?</s><s>Kako nikako pouku vi da primite! -</s>

<s>63. onaj koji vam u tminama, na kopnu i na moru, put pokazuje i koji vjetrove kao radosnu vijest ispred milosti Svoje šalje. - Zar pored Allaha postoji drugi bog?</s><s>Kako je Allah visoko iznad onih koji druge Njemu ravnim smatraju! -</s>

<s>64. onaj koji sve iz ničega stvara, koji će zatim to ponovo učiniti, i koji vam opskrbu s neba i iz zemlje daje. - Zar pored Allaha postoji drugi bog?</s><s>Reci: "Dokažite, ako istinu govorite!"</s>

<s>65.</s><s>Reci: "Niko, osim Allaha, ni na nebu ni na Zemlji, ne zna što će se dogoditi; i oni ne znaju kada će oživljeni biti.</s>

<s>66.</s><s>Zar oni o onome svijetu da što znaju!</s><s>Ništa! - oni u nj sumnjaju, oni su slijepi prema njemu."</s>

<s>67.</s><s>Nevjernici govore: "Zar ćemo, kada postanemo zemlje, i mi i preci naši, zaista, biti oživljeni?</s>

<s>68.</s><s>Ovim nam se već odavno prijeti, i nama i precima našim, a ovo su samo izmišljotine naroda drevnih."</s>

<s>69.</s><s>Reci: "Putujte po svijetu i vidite kako su završili grješnici!"</s>

<s>70.</s><s>I ne žalosti se zbog njih i neka ti nije u duši teško zbog spletki njihovih.</s>

<s>71.</s><s>"Kad će se već jednom obistiniti ta prijetnja, ako istinu govorite?" - pitaju oni.</s>

<s>72.</s><s>Reci: "Stići će vas sigurno nešto od onoga što požurujete!"</s>

<s>73.</s><s>A Gospodar tvoj je neizmjerno dobar ljudima, ali većina njih nije zahvalna.</s>

<s>74.</s><s>Gospodar tvoj dobro zna ono što grudi njihove taje i ono što oni na javu iznose.</s>

<s>75.</s><s>Nema ničeg skrivenog ni na nebu ni na Zemlji, a da nije u Knjizi jasnoj.</s>

<s>76.</s><s>Ovaj Kur’an sinovima Israilovim kazuje najviše o onome u čemu se oni razilaze</s>

<s>77. i on je, uistinu, putokaz i milost svakom onom koji vjeruje.</s>

<s>78.</s><s>Gospodar tvoj će im po pravdi Svojoj presuditi; on je Silni i Sveznajući,</s>

<s>79. zato se pouzdaj u Allaha, jer ti, doista, slijediš pravu istinu!</s>

<s>80.</s><s>Ti ne možeš mrtve dozvati ni gluhe dovikati kada se leđima okrenu,</s>

<s>81. niti možeš slijepe od zablude njihove odvratiti; možeš jedino dozvati one koji u riječi Naše vjeruju, oni će se odazvati.</s>

<s>82.</s><s>I kad dođe vrijeme da oni budu kažnjeni, Mi ćemo učiniti da iz zemlje iziđe jedna životinja koja će im reći da ljudi u dokaze Naše nisu uvjereni.</s>

<s>83.</s><s>A na Dan kada od svakog naroda sakupimo gomilu onih koji su dokaze Naše poricali - oni će biti zadržani -</s>

<s>84. i kad dođu, on će upitati: "Jeste li vi dokaze Moje poricali ne razmišljajući o njima, ili, šta ste to radili?"</s>

<s>85.</s><s>I njih će stići kazna zato što su mnogobošci bili, pa neće moći ni riječ izustiti.</s>

<s>86.</s><s>Zar nisu vidjeli da smo učinili noć da u njoj otpočinu, a dan vidnim? - to su, zaista, dokazi za narod koji vjeruje.</s>

<s>87.</s><s>A na Dan kad se u rog puhne pa se smrtno istrave i oni na nebesima i oni na Zemlji, izuzev onih koje Allah poštedi, svi će Mu ponizno doći.</s>

<s>88.</s><s>Ti vidiš planine i misliš da su nepomične, a one promiču kao što promiču oblaci - to je Allahovo djelo koji je sve savršeno stvorio; on, doista, zna ono što radite.</s>

<s>89.</s><s>Ko učini dobro djelo, dobiće veliku nagradu za njega i biće straha na Sudnjem danu pošteđen;</s>

<s>90. a oni koji budu zlo činili, u vatru će naglavačke biti gurnuti.</s><s>"Zar se već kažnjavate za ono što ste radili?"</s>

<s>91.</s><s>Ja sam primio zapovijest da se klanjam jedino Gospodaru ovoga grada,* koji je on učinio svetim - a Njemu sve pripada - i naređeno mi je da budem poslušan</s>

<s>92. i da Kur’an kazujem; onaj ko bude išao Pravim putem, na Pravome putu je za svoje dobro; a onome ko je u zabludi; ti reci: "Ja samo opominjem."</s>

<s>93.</s><s>I reci: "Hvala Allahu, on će vam znamenja Svoja pokazati, pa ćete ih vi poznati!" A Gospodar tvoj motri na ono što radite.</s>

<s>(Kur'an Časni)</s>

